|  |  |
| --- | --- |
|  |  บันทึกข้อความ |
|  |
| ส่วนราชการ | สำนักงานปลัด ฯ องค์การบริหารส่วนตำบลบ้านใหม่ |
|  |
|  ที่ | ๘๖๓๐๑/สป | วันที่ |  ๒ กุมภาพันธ์ ๒๕๖๔ |
|  |
| เรื่อง | รายงานผลมาตรการส่งเสริมคุณธรรมและความโปร่งใสในการดำเนินงานของหน่วยงานภาครัฐในปี พ.ศ. ๒๕๖๓ ขององค์การบริหารส่วนตำบลบ้านใหม่ |
|  |
| เรียน | นายกองค์การบริหารส่วนตำบลบ้านใหม่ |

 ๑. เรื่องเดิม

 ตามที่สำนักงานส่งเสริมการปกครองท้องถิ่นจังหวัดแจ้งประกาศสำนักงาน ป.ป.ช เรื่อง ผลคณะแนนการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น ( Integrity and Transparency Assessment : ITA ) ประจำปีงบประมาณ พ.ศ.๒๕๖๓ เพื่อยกระดับผลคะแนนการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น( Integrity and Transparency Assessment : ITA ) ประจำปีงบประมาณ พ.ศ ๒๕๖๔ และปีงบประมาณต่อไป รวมทั้งเผยแพร่และประชาสัมพันธ์เพื่อสร้างความรับรู้และความเข้าใจกับประชาชนและผู้ที่เกี่ยวข้องในการสะท้อนปัญหาและผลกระทบจากการบริหารจัดการขององค์กรปกครองส่วนท้องถิ่น ตลอดจนเป็นการเฝ้าระวังตรวจสอบการบริหารจัดการขององค์กรปกครองส่วนท้องถิ่น นั้น

 ๒. ข้อเท็จจริง

 สำนักงานปลัด จึงขอรายงานมาตรการส่งเสริมคุณธรรมและความโปร่งใสในการดำเนินงานของหน่วยงานภาครัฐประจำปี พ.ศ. ๒๕๖๓ ขององค์การบริหารส่วนตำบลบ้านใหม่ ซึ่งมีผลการประเมินฯ ดังนี้

 **๑.การวิเคราะห์ผลประเมินระดับคุณธรรมและความโปร่งใส ITA ของหน่วยงานองค์การบริหารส่วนตำบลบ้านใหม่มีคะแนนเท่ากับ ๖๒.๗๓ คะแนน อยู่ในระดับ D มีรายละเอียดดังนี้**

 - แบบวัดการเรียนรู้ของผู้มีส่วนได้ส่วนเสียภายใน (IIT) มีข้อเสนอแนะดังนี้

๑ การปฏิบัติหน้าที่ จัดให้มีการเปิดเผยข้อมูลเกี่ยวกับขั้นตอน ระยะเวลาและผู้รับผิดชอบในการให้บริการอย่างชัดเจน สร้างระบบการประเมินประสิทธิภาพการให้บริการของผู้มาติดต่อรับบริการ ณ จุดให้บริการได้โดยง่าย สะดวกและเป็นไปตามหลักการปกปิดความลับของผู้ให้ข้อมูล รวมทั้งกำหนดมาตรการบริหารบุคคลและการพิจารณาให้คุณ ให้โทษ ตามหลักคุณธรรมและความสามารถ

/๒ การใช้งบ...

-๒-

๒ การใช้งบประมาณ จัดให้มีการเปิดเผยข้อมูลการใช้จ่ายงบประมาณ จัดให้มีการเปิดเผยข้อมูลการใช้จ่ายงบประมาณ แผนการจัดซื้อจัดจ้างหรือการจัดหาพัสดุ รวมถึงกระบวนการเบิกจ่ายงบประมาณโดยเปิดเผยและพร้อมรับการตรวจสอบจากทุกภาคส่วน ตลอดจนการจัดทำรายงานผลการใช้จ่ายงบประมาณอย่างสม่ำเสมอ การใช้

๓ การใช้อำนาจของผู้บริหารด้านการบริหารงานบุคคล จัดทำรายละเอียดของตำแหน่งงาน และเกณฑ์การประเมินผลการปฏิบัติงานอย่างชัดเจนและเปิดเผย รวมทั้งการเปิดรับฟังความคิดเห็นของผู้ที่เกี่ยวข้องเพื่อปรับปรุงประสิทธิภาพการทำงาน

๔. การใช้ทรัพย์สินของราชการ จัดทำคู่มือและระเบียบการใช้ทรัพย์สินของราชการ สร้างระบบการกำกับดูแล สร้างระบบการกำกับดูแลและติดตามตรวจสอบการยืม - คืน และการลงโทษอย่างเคร่งครัด

๕. การแก้ไขปัญญาการทุจริต มุ่งเสริมสร้างวัฒนธรรมการทำงานเพื่อประโยชน์สูงสุดของส่วนรวม มีจิตสาธารณะและพร้อมให้บริการประชาชนอย่างเต็มกำลังความสามารถ โดยจัดทำมาตรการการป้องกันและมีระบบการติดตามตรวจสอบพฤติกรรมการทุจริตอย่างชัดเจนและเปิดเผย รวมทั้งการเปิดให้ประชาชนมีส่วนร่วมในการแสดงความคิดเห็นและการติดตามตรวจสอบการทำงานของหน่วยงานได้โดยง่ายและสะดวก

- แบบวัดการรับรู้ผู้มีส่วนได้เสียภายนอก (EIT) มีข้อเสนอแนะดังนี้

๑. คุณภาพการดำเนินงาน ประชาสัมพันธ์เกี่ยวกับระบบและขั้นตอนการให้บริการงานด้านต่างๆ อย่างทั่วถึง และส่งเสริมให้มีการฝึกอบรมพัฒนาเพิ่มพูนทักษะและความรู้เกี่ยวกับการปฏิบัติงานอย่างสม่ำเสมอ

๒. ประสิทธิภาพการสื่อสาร จัดทำสื่อประชาสัมพันธ์และเปิดเผยข้อมูลบนเว็บไซต์หลักของหน่วยงานให้ง่ายต่อการเข้าถึงข้อมูล และมีการปฏิสัมพันธ์แลกเปลี่ยนข้อมูลข่าวสารกันอย่างชัดเจนและต่อเนื่อง

๓. การปรังปรุงระบบการทำงานสร้างกระบวนการปรึกษาหารือระหว่างผู้บริหารและบุคลากรเพื่อร่วมกันทบทวนปัญหาและอุปสรรคในการปฏิบัติงานอย่างเป็นระบบ และส่งเสริมให้ผู้รับบริการและประชาชนทั่วไปมีส่วนร่วมในการแสดงความคิดเห็นหรือให้คำแนะนำในการพัฒนาและปรังปรุงคุณภาพและมาตรฐานการให้บริการได้โดยสะดวก

-แบบตรวจการเปิดเผยข้อมูลสาธารณะ (OIT) มีข้อเสนอแนะดังนี้

๑. การเปิดเผยข้อมูล เน้นการเผยแพร่ข้อมูลพื้นฐานเกี่ยวกับการปฏิบัติงาน ประกอบด้วยข้อมูลด้านการบริหารงานทั่วไป งบประมาณ การจัดซื้อจัดจ้างหรือจัดหาพัสดุและการบริหารทรัพยากรบุคคล รวมทั้งข่าวประชาสัมพันธ์ และมีช่องทางการปฏิสัมพันธ์กับผู้รับบริการและประชาชนทั่วไป และการให้บริการผ่านระบบ e-service โดยต้องเผยแพร่ในหัวข้อหรือตำแหน่งที่สามารถเข้าถึงและสืบค้นข้อมูลได้โดยง่าย ทุกช่วงเวลา ทั้งนี้ ต้องเป็นการเข้าถึงผ่าน URL บนเว็บไซต์หลักของหน่วยงานโดยตรง

/๒.การป้องกัน...

-๓-

๒. การป้องกันการทุจริต จัดประชุมเตรียมความพร้อมเข้ารับการประเมิน ITA ก่อนจะศึกษาและวิเคราะห์ผลการประเมินของปีที่ผ่านมาเพื่อกำหนดแนวทางการปรับปรุงและพัฒนา จากนั้นจัดทำแนวทางการปฏิบัติตามมาตรการภายในและให้มีการกำกับติดตามการนำไปปฏิบัติอย่างเป็นรูปธรรม ที่สำคัญ ต้องมีการพัฒนาทักษะ ความรู้ความสามารถของบุคลากรผู้ดูแลเว็บไซต์ของหน่วยงานในการปรับปรุงระบบให้ทันสมัยและมีการติดต่อสื่อสารผ่านเว็บไซต์ได้อย่างรวดเร็วและมีประสิทธิภาพ

 ๒. ประเด็นที่เป็นข้อบกพร่องหรือจุดอ่อนที่จะต้องแก้ไขโดยเร่งด่วนมีดังนี้

 ๑. ด้านการป้องกันการทุจริต

 ๒. ด้านการเปิดเผยข้อมูล

 ๓. ด้านการปรับปรุงการทำงาน

 ๔. ด้านการใช้ทรัพย์สินของราชการ

 ๓. มาตรการขับเคลื่อนการส่งเสริมคุณธรรมและความโปร่งใสภายในหน่วยงานให้เกิดเป็นรูปธรรมดังนี้

 ๓.๑ แบบวัดการเรียนรู้ของผู้มีส่วนได้ส่วนเสียภายใน (IIT) ด้านการแก้ไขปัญหาการทุจริต

 ๑ จัดทำแผนหรือมาตรการป้องกันการทุจริตอย่างมีประสิทธิภาพ

 ๒ จัดทำมาตรการในการป้องกันปัญหาการทุจริตของหน่วยงานให้ชัดเจนและวางแนวทางในการสร้างแรงจูงใจแก่ผู้เฝ้าระวังการทุจริต

 ๓ แจ้งให้ส่วนราชการได้รับทราบและถือปฏิบัติ

 ๔ ติดตามสรุปและรายงานผลเป็นประจำปีงบประมาณ

 ๓.๒ แบบวัดการรับรู้ผู้มีส่วนได้เสียภายนอก (EIT) ด้านการเปิดเผยข้อมูล และด้านประสิทธิภาพการสื่อสาร

 ๑ กำหนดผู้รับผิดชอบในการเผยแพร่ข้อมูลข่าวสารในแต่ละด้าน เช่น Website Instagram Facebook Line ให้เกิดความชัดเจน

 ๒ แจ้งให้ส่วนราชการได้รับทราบและถือปฏิบัติ

 ๓ ติดตามสรุปและรายงานผลเป็นประจำปีงบประมาณ

 ๓.๒ แบบตรวจการเปิดเผยข้อมูลสาธารณะ OIT การป้องกันการทุจริต

 ๑ จัดประชุมระดมความคิดเห็นทุกส่วนราชการในการป้องกันการทุจริต

 ๒ นำองค์ความรู้ที่ได้จากการระดมความคิดเห็นมาจัดทำแผนฯ

 ๓ แจ้งให้ส่วนราชการได้รับทราบและถือปฏิบัติ

 ๔ กำหนดบทลงโทษเพื่อให้เป็นแบบอย่าง

 ๕ ยกย่องเชิดชูผู้ประพฤติตนตามหลักเกณฑ์ที่กำหนด

 ๖ ติดตามสรุปและรายงานผลเป็นประจำปีงบประมาณ

/๓.ข้อเสนอ...

-๔-

 ๓. ข้อเสนอแนะ

 -

 ๔. ข้อพิจารณา

 เพื่อโปรดทราบและดำเนินการต่อไป

 (นางสาวชเนตตี เดวัง)

 นักทรัพยากรบุคคล

ความเห็นหัวหน้าสำนักปลัดฯ

……………………………………………………………………………………………………………………………………………………………………………………………………………………………………………………………………………………………………………………………………

………………………………………………………………………………………….……………………………………………………………………..

 (ลงชื่อ)

 ( นายอมร ศิลปะ )

 หัวหน้าสำนักปลัดองค์การบริหารส่วนตำบล

ความเห็นปลัดองค์การบริหารส่วนตำบล

………………………………………………………………………………………………………………………………………………………………………………………………………………………………………………………………………………………………………………………………………….……………………………………

 (ลงชื่อ)

 ( นายเสนอ ตรีจุ้ย )

 ปลัดองค์การบริหารส่วนตำบลบ้านใหม่

ความเห็นนายกองค์การบริหารส่วนตำบล

............................................................................................................................................................................................................................................................................................................................................................................................................................

 (ลงชื่อ)

 ( นายชาตรี คงไสยะ )

 นายกองค์การบริหารส่วนตำบลบ้านใหม่